આ ઘટનાઓ સાથે ભારતને સીધો કોઈ સંબંધ નથી. આ પાકિસ્તાનનો આંતરિક મામલો છે પણ આડકતરી રીતે આ ઘટનાક્રમ ભારતના ફાયદામાં છે. ઈમરાન ખાન કટ્ટરવાદી અને હળાહળ ભારતવિરોધી છે. એ સતત ભારત સામે ઝેર ઓક્યા કરે છે અને કટ્ટરવાદીઓને થાબડ્યા કરે છે. ઈમરાન વડાપ્રધાન બને તો ભારત માટે મુશ્કેલી વધે. બીજી તરફ નવાઝ શરીફ બહુ ભરોસાપાત્ર નથી અને પાકિસ્તાનના લશ્કર સામે ઝીંક ઝીલી શકતા નથી પણ પોતાના બિઝનેસ હિતોના કારણે ભારત તરફી નરમ વલણ અપનાવે છે. આ સંજોગોમાં નવાઝ શરીફની પાર્ટી સત્તામાં હોય તો ભારત માટે ઓછી મુશ્કેલીઓ ઊભી થાય.